Man sterf in trompop botsingFoto: ER24 Werner Vermaak, woordvoerder van ER24, het gesê die botsing het Sondagmiddag in Witkoppenweg plaasgevind. ŉ Toyota Corolla en ŉ Jeep het reg van voor teen mekaar gebots. Volgens Vermaak het die bestuurder van die Jeep ligte beserings opgedoen. Hy is op die toneel behandel voor hy na ŉ nabygeleë hospitaal geneem is vir verdere behandeling. Die bestuurder van die Corolla was in die motor se wrak vasgekeer. Die man, glo in sy 50’s, het noodlottige beserings opgedoen en is op die toneel dood verklaar. Sy liggaam moes met meganiese toerusting uit die wrak verwyder word. Volgens Vermaak het een van die motors glo in aankomende verkeer beland en het dit tot die trompop botsing gelei. Die presiese oorsaak van die ongeluk word ondersoek.